Na temelju članka 13. Zakona o udrugama („Narodne novine“ broj 74/14, 70/17, 98/19, 151/22), osnivačka sjednica Skupštine Udruge mladih „Lumen“ na sjednici održanoj 2.2.2023. godine u Zagrebu donijela je

**STATUT**

**Udruge mladih „Lumen“**

**I. OSNOVNE ODREDBE**

**Članak 1**.

Ovim se Statutom uređuje naziv udruge, skraćeni naziv, naziv na stranom jeziku, skraćeni naziv na stranom jeziku; sjedište udruge; teritorij djelovanja udruge; zastupanje; znak udruge i njegov izgled, izgled pečata udruge; ciljevi udruge; područja djelovanja udruge sukladno ciljevima; ciljane skupine udruge; djelatnosti kojima se ostvaruju ciljevi udruge; način osiguranja javnosti djelovanja udruge; uvjeti i način učlanjivanja u udrugu, prestanak članstva, prava, obveze i odgovornosti članova, stegovna odgovornost članova i način vođenja popisa članova; tijela udruge, njihov sastav i način sazivanja sjednica, izbor, opoziv, ovlasti, način odlučivanja i trajanje mandata u tijelima upravljanja te način sazivanja skupštine u slučaju isteka mandata; izbor i opoziv likvidatora udruge; prestanak postojanja udruge; imovina udruge, te način stjecanja i raspolaganja imovinom udruge; postupak s imovinom u slučaju prestanka udruge; način rješavanja sporova i sukoba interesa unutar udruge i druga pitanja od značaja za Udrugu mladih „Lumen“. (u daljnjem tekstu: Udruga)

**Članak 2.**

Naziv udruge glasi: Udruga mladih „Lumen“

Skraćeni naziv Udruge glasi: UM „Lumen“

Naziv Udruge na engleskom jeziku glasi: Youth association „Lumen“

Skraćeni naziv Udruge glasi: YA „Lumen“

**Članak 3.**

Sjedište Udruge je u Gradu Zagrebu.

Odluku o adresi i promjeni adrese sjedišta Udruge donosi Skupština.

Udruga djeluje na području Republike Hrvatske.

**Članak 4.**

Udrugu zastupaju Predsjednik, Potpredsjednik, Rizničar i Tajnik.

**Članak 5.**

Udruga ima znak. Znak Udruge čini oblačić razgovora koji simbolizira komunikaciju između mladih i Udruge, inicijal imena Udruge koji prolazi kroz oblačić te predstavlja ovladavanje komunikacijom te svojom bojom i zrelost te krug koji predstavlja izvor svjetlosti (lat. Lumen – svjetlo). Znak udruge sadrži plavu i narančastu boju.

**Članak 6.**

Udruga ima pečat.

Pečat Udruge je kvadratnog oblika, dimenzija 31mm x 31mm. Unutar se nalazi znak Udruge i ispod znaka godina 2023.

Pečat čuva i ovlašten ga je koristiti predsjednik Udruge i drugi članovi Udruge koje on ovlasti.

**II. CILJEVI, PODRUČJA** **DJELOVANJA, CILJANE** **SKUPINE** **I DJELATNOSTI UDRUGE**

**Ciljevi** **Udruge**

**Članak 7.**

Ciljevi Udruge su:

- povezivanje proaktivnih srednjoškolaca, studenata i mladih u mrežu izvrsnosti

- razvijanje studentske, akademske i zajednice mladih kroz interne i eksterne projekte

- pružanje dodatne edukacije srednjoškolcima, studentima i mladima kroz projekte

Udruge

- pružanje prilika za primjenu stečenih znanja i razvoj vještina kroz različite aktivnosti i

projekte u organizaciji Udruge

- poticanje šire zajednice za proaktivno djelovanje

**Područja** **djelovanja sukladno ciljevima Udruge**

**Članak 8.**

Područja djelovanja Udruge sukladno ciljevima su:

- demokratska politička kultura

- ljudska prava

- međunarodna suradnja

- obrazovanje, znanost i istraživanje

**Ciljane skupine s obzirom na članstvo i korisnike prema kojima je udruga usmjerena**

**Članak 9.**

Ciljane skupine Udruge su:

- akademska zajednica

- djeca od 14. do 18. godina

- mladi – opća populacija

**Djelatnosti kojima se ostvaruju ciljevi Udruge**

**Članak 10.**

U svrhu ostvarivanja svojih ciljeva Udruga obavlja sljedeće djelatnosti:

- organizira predavanja, seminare, natjecanja i druge aktivnosti za studente, srednjoškolce i

mlade u okviru svojih projekata

- organizira prigodne akademske, kulturno-umjetničke, humanitarne, sportske i druge

programe u okviru svojih projekata

- surađuje s institucijama srednjoškolskog obrazovanja, visokog obrazovanja, Sveučilištima i

ostalim državnim institucijama u svrhu poboljšanja zajednice mladih

- surađuje s drugim studentskim, sportskim, akademskim, poslovnim i sličnim organizacijama

u Hrvatskoj i inozemstvu

- obavlja i druge djelatnosti u skladu sa zakonom i posebnim propisima, a u svrhu ostvarivanja

vizije, misije i ciljeva Udruge

**III. JAVNOST DJELOVANJA UDRUGE**

**Članak 11.**

Rad Udruge je javan.

Javnost djelovanja Udruge osigurava se:

- izvješćivanjem članova o radu Udruge na sjednicama tijela Udruge,

- javnošću sjednica tijela Udruge, osim iznimno, kada su sjednice zatvorene za javnost,

- izradom i objavljivanjem godišnjih i projektnih opisnih i financijskih izvještaja o radu Udruge,

- korištenjem informacijsko-komunikacijskih tehnologija (internetske stranice, društvene

mreže i slično),

- javnim priopćavanjem,

- organiziranjem posebnih događanja,

- na druge odgovarajuće načine.

**IV. ČLANSTVO U UDRUZI**

**Članak 12.**

* članom Udruge može postati svaka fizička i pravna osoba koja je zainteresirana za rad u Udruzi i pružanje doprinosa ostvarivanju ciljeva Udruge te prihvaća odredbe Statuta
* fizička ili pravna osoba koja je zainteresirana za prijem u članstvo Udruge podnosi pisani zahtjev Odboru za članstvo, koji odlučuje o prijemu u članstvo putem intervjua te glasanjem u roku od 30 dana od trenutka primanja zahtjeva
* članom Udruge se postaje danom upisa u popis članova

**Članak 13.**

Vrste članstva:

* redovni članovi (plaćaju mjesečnu članarinu)
* počasni članovi (izuzeti od plaćanja članarine)
* volonteri (osobe do 18. godine koje se ne žele učlaniti)

**ČLANSTVO**

**Članak 14.**

**Redovni članovi**

* redovnim članom Udruge može postati svaka fizička i pravna osoba koja je zainteresirana za rad u Udruzi i pružanje doprinosa ostvarivanju ciljeva Udruge te prihvaća odredbe Statuta
* redovnim članom Udruge može postati svaka osoba u dobi od najmanje 16 godina
* učlanjenje u Udrugu je dragovoljno
* redovnim članom Udruge postaje se danom upisa u popis članova nakon podnošenja pisanog zahtjeva Odboru za članstvo
* za redovne članove organiziraju se različite aktivnosti, druženja te oblici usavršavanja
* dužni su plaćati mjesečnu članarinu

**Članak 15.**

**Počasni članovi**

* počasnim članom Udruge može postati svaka fizička i pravna osoba koja je zainteresirana za rad u Udruzi i pružanje doprinosa ostvarivanju ciljeva Udruge te prihvaća odredbe Statuta
* počasnim članom Udruge postaju osobe koje su svojim djelovanjem daje značajan doprinos Udruzi
* izuzeti od plaćanja članarine
* počasnim članom Udruge postaje se danom upisa u popis počasnih članova nakon odluke Odbora za članstvo

**Članak 16.**

**Volonteri**

* volonterom Udruge može postati svaka fizička i pravna osoba koja je zainteresirana za rad u Udruzi i pružanje doprinosa ostvarivanju ciljeva Udruge te prihvaća odredbe Statuta a da pritom nije u mogućnosti redovito sudjelovati u radu Udruge
* nisu dužni plaćati članarinu
* volonterom Udruge postaje se danom upisa u popis članova nakon podnošenja pisanog zahtjeva Odboru za članstvo

**Članak 17.**

Udruga vodi popis svojih članova. Popis članova vodi se elektronički i sadrži podatke o osobnom imenu ili nazivu člana, osobnom identifikacijskom broju (OIB), datumu rođenja, datumu pristupanja Udruzi, te datumu prestanka članstva u Udruzi.

Popis članova dostupan je na uvid svim članovima Udruge te nadležnim tijelima na njihov zahtjev.

Popis članova vodi Tajnik Udruge

**Članak 18.**

Prava, obveze i odgovornosti članova Udruge su:

- aktivno sudjelovati u upravljanju poslovima Udruge

– birati i biti birani u tijela upravljana Udrugom

– biti informirani o aktivnostima Udruge

– aktivno sudjelovati u provedbi aktivnosti i nadzoru rada Udruge

– u obavljanju djelatnosti Udruge poštivati odredbe zakona i ovog Statuta

– plaćati članarinu (izuzev počasnih članova i volontera)

**Članak 19.**

Skupština Udruge određuje mjesečni iznos članarine kao i promjenu članarine.

**Članak 20.**

Članstvo u Udruzi prestaje:

- prestankom postojanja Udruge

- istupanjem, danom podnošenja potpisane izjave o istupanju iz članstva Odboru za članstvo

- usmenom izjavom o dragovoljnom istupanju iz članstva pred Odborom za članstvo, danom

davanja izjave

- isključenjem zbog povrede članskih obveza i odgovornosti

- isključenjem zbog neplaćanja članarine za prošli mjesec

- smrću člana

**Stegovna odgovornost članova**

**Članak 21.**

Članovi Udruge preuzimaju obveze i odgovornosti koje proizlaze iz zakona i drugih pravnih propisa, ovog Statuta i drugih akata Udruge.

Članovi Udruge stegovno odgovaraju za povredu članskih obveza i odgovornosti:

- kršenje zakonskih i drugih obveza u svezi djelovanja Udruge

- nepoštivanje odredaba Statuta

- nepoštivanje odluka tijela upravljanja Udruge

- neizvršavanje preuzetih obveza

- nesavjesno izvršavanje obveza zbog čega je nastala materijalna šteta Udruzi

- nesavjesno ili nezakonito raspolaganja imovinom Udruge

- narušavanje ugleda Udruge

**Članak 22.**

Stegovna odgovornost članova Udruge utvrđuje se u stegovnom postupku.

Stegovni postupak može pokrenuti bilo koji član Udruge.

Stegovni postupak vodi i stegovne mjere izriče Odbor za članstvo.

**Članak 23.**

U stegovnom postupku utvrđuju se okolnosti uslijed kojih je došlo do povrede članskih obveza i odgovornosti, težina povrede i šteta nastala za Udrugu.

**Članak 24.**

Za utvrđenu povredu članskih obveza i odgovornosti mogu se izreći sljedeće stegovne mjere:

1. opomena, ili

2. isključenje iz Udruge.

**Članak 25.**

Član Udruge kojem je izrečena stegovna mjera isključenja iz Udruge ima pravo u roku od petnaest dana, računajući od dana dostave odluke, podnijeti žalbu Skupštini Udruge.

Skupština Udruge je dužna riješiti žalbu u roku 30 dana računajući od dana dostave žalbe.

Odluka Skupštine Udruge o isključenju je konačna.

**Članak 26.**

Svaki član Udruge ima pravo pisanim putem upozoriti Skupštinu Udruge na

nepoštivanje odredbi Statuta ili nepravilnosti u provedbi odluka tijela Udruge.

Svaki član Udruge ima pravo pismene pritužbe na rad pojedinih članova ili tijela Udruge.

Na upozorenja i pritužbe člana Skupština je dužna odgovoriti pismeno u roku 30 dana

od njihova primitka.

**V. UPRAVLJANJE UDRUGOM I TIJELA UDRUGE**

**Članak 27.**

Članovi Udruge upravljaju Udrugom neposredno na Skupštini i putem izabranih predstavnika u drugim tijelima Udruge.

**Članak 28.**

Tijela Udruge su:

1. Skupština Udruge

2. Predsjednik Udruge

3. Potpredsjednik Udruge

4. Tajnik Udruge

5. Rizničar Udruge

1. **Skupština**

**Članak 29.**

Skupština je najviše tijelo upravljanja Udrugom.

Skupštinu čine svi redovni članovi Udruge.

**Članak 30.**

Skupština može biti redovita, izborna i izvanredna.

Skupština redovito zasjeda dva puta u tijeku godine, dok se izborna sjednica Skupštine održava svake 4 godine.

**Članak 31.**

Sjednice skupštine saziva i vodi predsjednik Udruge.

U slučaju njegove spriječenosti sjednicu Skupštine saziva i vodi potpredsjednik Udruge.

Skupština se saziva najmanje 10 dana prije održavanja sjednice pismenim pozivom koji se upućuje svim članovima Udruge.

Poziv na sjednicu sadrži prijedlog dnevnog reda sjednice, te dan i mjesto održavanja sjednice.

**Članak 32.**

Izvanrednu sjednicu Skupštine saziva predsjednik Udruge na vlastitu inicijativu ili na zahtjev

najmanje 1/2 članova Udruge.

U svom zahtjevu za sazivanje izvanredne sjednice Skupštine predlagatelji su obvezni predložiti dnevni red sjednice.

Ako predsjednik Udruge ne sazove izvanrednu sjednicu Skupštine u roku od 10 dana od dana dostave zahtjeva iz stavka 1. ovoga članka, sazvat će je predlagatelji.

Postupak sazivanja izvanredne sjednice Skupštine istovjetan je postupku opisanom u prethodnom članku.

**Članak 33.**

U slučaju isteka mandata tijelima Udruge koja su ovlaštena sazvati sjednicu Skupštine, sjednicu Skupštine saziva posljednja osoba za zastupanje upisana u Registar udruga.

**Članak 34.**

Skupština pravovaljano odlučuje ako je sjednici nazočna natpolovična većina svih članova Udruge.

Skupština donosi odluke većinom glasova nazočnih članova, ako Statutom nije određena posebna većina.

Odluka o prestanku djelovanja Udruge donosi se dvotrećinskom većinom svih članova Udruge.

Glasanje na sjednicama Skupštine je javno. Skupština može odlučiti da se o pojedinim pitanjima glasa tajno.

O radu sjednice vodi se zapisnik koji se trajno čuva u arhivi Udruge.

**Članak 35.**

Skupština Udruge ima sljedeća prava i obveze:

- usvaja Statut Udruge i njegove izmjene i dopune

- bira i razrješava osobe ovlaštene za zastupanje

- bira i razrješava članove savjetodavnog vijeća, članove odbora za članstvo, članove odbor za

srednje škole, članove odbora za fakultete i članove odbora za odnose s javnošću

- imenuje i opoziva likvidatora udruge

- odlučuje o udruživanju u saveze, zajednice, mreže i druge oblike povezivanja udruga

- usvaja plan rada i financijski plan za sljedeću kalendarsku godinu i izvješće o radu za

prethodnu kalendarsku godinu

- usvaja godišnje financijsko izvješće

- odlučuje o promjeni ciljeva i djelatnosti, prestanku rada i

raspodjeli preostale imovine Udruge

- donosi odluku o statusnim promjenama

- odlučuje i o drugim pitanjima za koja statutom nije utvrđena nadležnost drugih tijela Udruge

- odlučuje o visini članarine

- donosi i usvaja strateški plan Udruge

**2. Predsjednik Udruge**

**Članak 36.**

Predsjednik Udruge ovlašten je za zastupanje Udruge.

Predsjednik Udruge obavlja izvršne i druge poslove određene ovim Statutom.

**Članak 37.**

Predsjednika Udruge bira Skupština Udruge na mandat od 4 godine. Ista osoba može više puta biti birana za Predsjednika Udruge.

Za svoj rad Predsjednik Udruge je odgovoran Skupštini Udruge kojoj podnosi godišnje izvješće o svom radu.

**Članak 38.**

Predsjedniku Udruge može prestati mandat prije isteka vremena na koje je biran:

- na vlastiti zahtjev.

- u slučaju nemogućnosti obavljanja dužnosti duljem od šest mjeseci, te

- opozivom.

**Članak 39.**

Do opoziva Predsjednika Udruge može doći zbog razloga navedenih u članku 21. ovog Statuta.

Postupak za opoziv Predsjednika Udruge može se pokrenuti na zahtjev najmanje 1/2 članova Udruge.

O zahtjevu za opoziv Predsjednika Udruge raspravlja se i odlučuje na izvanrednoj sjednici Skupštine Udruge koja se saziva u skladu s odredbama ovog Statuta.

Predsjednik Udruge bit će opozvan ako je odluka o opozivu donesena dvotrećinskom većinom svih članova Udruge.

**Članak 40.**

U slučaju prestanka mandata Predsjednika Udruge prije isteka vremena na koje je biran provodi se postupak izbora novog Predsjednika Udruge za preostali dio mandata na izvanrednoj sjednici Skupštine Udruge.

U slučaju opoziva Predsjednika Udruge, na sjednici na kojoj je isti opozvan bira se novi Predsjednik Udruge za preostali dio mandata.

**Članak 41.**

Predsjednik Udruge ima sljedeća prava i obveze:

- odgovara za zakonitost rada Udruge

- vodi poslove Udruge sukladno odlukama Skupštine

- odgovoran je za podnošenje godišnjeg financijskog izvješća Skupštini (uz Rizničara Udruge)

- dostavlja zapisnik s redovne sjednice Skupštine nadležnom uredu koji vodi Registar udruga

- sklapa ugovore i poduzima druge pravne radnje u ime i za račun Udruge

- obavlja i druge poslove u skladu sa zakonom, Statutom i aktima Udruge

- vođenje žiro računa Udruge (uz Rizničara Udruge)

**3. Potpredsjednik Udruge**

**Članak 42.**

U slučaju odsutnosti ili spriječenosti Predsjednika Udruge u svim poslovima zamjenjuje ga Potpredsjednik Udruge.

Odredbe ovog Statuta o izboru, trajanju mandata i prestanku mandata Predsjednika Udruge na odgovarajući se način primjenjuju na Potpredsjednika Udruge.

**4. Tajnik Udruge**

**Članak 43.**

Tajnika Udruge bira Skupština Udruge na mandat od 4 godine.

Ista osoba može više puta biti birana za Tajnika Udruge.

Za svoj rad Tajnik Udruge je odgovoran Skupštini Udruge kojoj podnosi godišnje izvješće o svom radu.

**Članak 44.**

Tajniku Udruge može prestati mandat prije isteka vremena na koje je biran:

- na vlastiti zahtjev,

- u slučaju nemogućnosti obavljanja dužnosti duljem od šest mjeseci, te

- opozivom.

**Članak 45.**

Do opoziva Tajnika Udruge može doći zbog razloga navedenih u članku 18. ovog Statuta.

Postupak za opoziv Tajnika Udruge može se pokrenuti na zahtjev najmanje 1/2 članova Udruge.

O zahtjevu za opoziv Tajnika Udruge raspravlja se i odlučuje na izvanrednoj sjednici Skupštine Udruge koja se saziva u skladu s odredbama ovog Statuta.

Tajnik Udruge bit će opozvan ako je odluka o opozivu donesena dvotrećinskom većinom svih članova Udruge.

**Članak 46.**

U slučaju prestanka mandata Tajnika Udruge prije isteka vremena na koje je biran provodi se postupak izbora novog Tajnika Udruge za preostali dio mandata na izvanrednoj sjednici Skupštine Udruge.

U slučaju opoziva Tajnika Udruge, na sjednici na kojoj je isti opozvan bira se novi Tajnik Udruge za preostali dio mandata.

**Članak 47.**

Tajnik Udruge ima sljedeća prava i obveze:

* voditi zapisnik sa sjednica Skupštine i dostavlja ga članstvu na uvid
* voditi popis članova
* u suradnji s „Odborom za odnose s javnošću“ voditi društvene mreže i web stranicu
* zastupati Udrugu

**5. Rizničar Udruge**

**Članak 48.**

Rizničara Udruge bira Skupština Udruge na mandat od 4 godine. Ista osoba može više puta biti birana za Rizničara Udruge.

Za svoj rad Rizničar Udruge je odgovoran Skupštini Udruge kojoj podnosi godišnje izvješće o svom radu.

**Članak 49.**

Rizničaru Udruge može prestati mandat prije isteka vremena na koje je biran:

- na vlastiti zahtjev,

- u slučaju nemogućnosti obavljanja dužnosti duljem od šest mjeseci, te

- opozivom.

**Članak 50.**

Do opoziva Rizničara Udruge može doći zbog razloga navedenih u članku 18. ovog Statuta.

Postupak za opoziv Rizničara Udruge može se pokrenuti na zahtjev najmanje 1/2 članova Udruge.

O zahtjevu za opoziv Rizničara Udruge raspravlja se i odlučuje na izvanrednoj sjednici Skupštine Udruge koja se saziva u skladu s odredbama ovog Statuta.

Rizničar Udruge bit će opozvan ako je odluka o opozivu donesena dvotrećinskom većinom svih članova Udruge.

**Članak 51.**

U slučaju prestanka mandata Rizničar Udruge prije isteka vremena na koje je biran provodi se postupak izbora novog Rizničar Udruge za preostali dio mandata na izvanrednoj sjednici Skupštine Udruge.

U slučaju opoziva Rizničara Udruge, na sjednici na kojoj je isti opozvan bira se novi Rizničara Udruge za preostali dio mandata.

**Članak 52.**

Rizničar Udruge ima sljedeća prava i obveze:

* zastupati Udrugu
* odgovoran za materijalno financijsko poslovanje Udruge
* podnositi mjesečna financijska izvješća Predsjedniku Udruge
* izrada godišnjeg financijskog plana
* voditi žiro račun (uz Predsjednika Udruge)
* izrada prijedlog financijskog plana prihoda i rashoda
* odgovoran je za podnošenje godišnjeg financijskog izvješća Skupštini

**VI. UDRUŽIVANJE UDRUGA I USTROJSTVENI OBLICI UDRUGA**

**Članak 53.**

Udruga se može udruživati u domaće i međunarodne saveze ili zajednice udruga i učlanjivati se u domaće i međunarodne udruge i institucije.

Odluku o udruživanju i učlanjivanju donosi Skupština na prijedlog Predsjednika Udruge.

**Članak 54.**

Udruga može osnovati podružnice u drugim gradovima na području Republike Hrvatske. Podružnice se osnivaju radi ostvarenja ciljeva te učinkovitijeg djelovanja Udruge. Podružnice nemaju svojstvo pravne osobe.

Odluku o osnivanju i ukidanju podružnica donosi Skupština na prijedlog Predsjednika Udruge.

**Članak 55.**

Unutarnji ustroj, nadležnost te ostala prava i obveze podružnica uređuju se Pravilnikom o radu podružnica.

Pravilnik o radu podružnica mora biti u skladu sa Statutom, a donosi ga Skupština na prijedlog Predsjednika Udruge.

**VII. IMOVINA, NAČIN STJECANJA I RASPOLAGANJA IMOVINOM**

**Članak 56.**

Imovinu Udruge čine novčana sredstva koja je udruga stekla uplatom članarina, dobrovoljnim prilozima i darovima, novčana sredstva koja udruga stekne obavljanjem djelatnosti kojima se ostvaruju ciljevi, financiranjem programa i projekata udruge iz državnog proračuna i proračuna jedinica lokalne i područne (regionalne) samouprave te fondova i/ili inozemnih izvora, druga novčana sredstva stečena u skladu sa zakonom, te njezine nepokretne i pokretne stvari, i druga imovinska prava.

**Članak 57.**

Udruga raspolaže svojom imovinom samo za ostvarivanje ciljeva i obavljanje djelatnosti određenih Statutom, u skladu sa zakonom.

O raspolaganju imovinom odlučuje Predsjednik Udruge.

**VIII. PRESTANAK POSTOJANJA UDRUGE I POSTUPAK S IMOVINOM U SLUČAJU PRESTANKA POSTOJANJA UDRUGE**

**Članak 58.**

Udruga prestaje postojati:

- odlukom Skupštine Udruge o prestanku Udruge

- odlukom Skupštine Udruge o pripajanju drugoj udruzi, spajanju s drugom udrugom,

podjelom udruge razdvajanjem

- u drugim slučajevima predviđenim Zakonom

Odluke Skupštine Udruge iz prethodnog stavka donose se dvotrećinskom većinom svih članova Udruge.

**Likvidator udruge**

**Članak 59.**

Likvidator zastupa udrugu u postupku likvidacije te se otvaranjem likvidacijskog postupka upisuje u Registar udruga kao osoba ovlaštena za zastupanje udruge do okončanja postupka likvidacije i brisanja udruge iz Registra udruga.

**Članak 60.**

Likvidatora bira i opoziva Skupština Udruge.

U slučaju prestanka postojanja Udruge, imovina se, nakon namirenja vjerovnika i troškova likvidacijskog, sudskog i drugih postupaka, predaje udruzi, ustanovi ili zakladi koje imaju iste ili slične statutarne ciljeve, na osnovi odluke Skupštine Udruge.

U slučaju da se iz bilo kojeg razloga Skupština Udruge ne može sastati i donijeti odluku iz prethodnog stavka, preostala Imovina pripasti će nekoj udruzi, ustanovi ili zakladi koje imaju iste ili slične statutarne ciljeve.

**IX. NAČIN RJEŠAVANJA SPOROVA I SUKOBA INTERESA UNUTAR UDRUGE**

**Članak 61.**

Ako postoji spor između članova Udruge koji otežava ili onemogućava rad Udruge te se ne može riješiti kroz postupke propisane ovim Statutom, članovi Udruge dužni su pokušati taj spor riješiti mirenjem.

**Članak 62.**

Članovi Udruge u svim poslovima od interesa i značaja za Udrugu moraju postupati časno, pošteno, savjesno, odgovorno i nepristrano čuvajući vlastitu vjerodostojnost i vjerodostojnost Udruge.

U obavljanju djelatnosti Udruge članovi ne smiju svoj privatni interes stavljati iznad interesa Udruge.

**Članak 63.**

U slučaju da su privatni interesi člana Udruge u suprotnosti s interesom Udruge ili kad privatni interes utječe ili može utjecati na nepristran rad člana Udruge u obavljanju djelatnosti Udruge, član Udruge koji se zatekne u sukobu interesa dužan je o tome bez odlaganja izvijestiti Predsjednika Udruge i, ako je moguće, izuzeti se od daljnjeg rada na konkretnoj djelatnosti.

**Članak 64.**

U slučaju dvojbe o mogućem sukobu interesa, bilo koji član Udruge može zatražiti mišljenje Skupštine Udruge.

U slučaju pojavljivanja mogućeg sukoba interesa Skupština Udruge dužan je razriješiti

ga tako da zaštiti interes Udruge.

**X. PRIJELAZNE I ZAVRŠNE ODREDBE**

**Članak 65.**

Statut Udruge odnosno izmjene i dopune Statuta donosi Skupština većinom glasova ukupnog broja redovnih članova Udruge nakon provedene rasprave.

**Članak 66.**

Inicijativu za izmjene i dopune Statuta može pokrenuti najmanje 1/3 redovnih članova udruge.

Inicijativa za izmjene i dopune Statuta podnosi se u pisanom obliku Predsjedniku Udruge koji je prijedlog izmjena i dopuna dužan uvrstiti na dnevni red prve sljedeće sjednice Skupštine.

Prijedlog izmjena i dopuna statuta mora sadržavati novu formulaciju članaka Statuta čije se izmjene i dopune predlažu uz obrazloženje prijedloga.

**Članak 67.**

Tumačenje odredaba ovog Statuta daje Skupština.

Tumačenje drugih akata Udruge daje Predsjednik Udruge.

**Članak 68.**

O svim proceduralno-statutarnim pitanjima koja nisu uređena ovim Statutom odlučuje Predsjednik Udruge.

**Članak 69.**

Ovaj Statut stupa na snagu danom donošenja.

U Zagrebu, 2.2.2023. godine

Predsjednik Udruge

Luka Viduka